એવામાં વિશ્વ આખું મહામંદીના સપાટામાં આવ્યું.અમેરીકા તો આખું ભરડાઇ ગયું તેમ કહો તો ચાલે.આ મંદીની અસર યુરોપમાં પણ થઇ.લાખો લોકો બેરોજગાર બન્યાં.ગંજાવર કંપનીઓના બારણાં ધડાધડ દેવાય ગયા.ઇંગ્લેન્ડમાં પણ આ મંદીનું લખલખુ પસાર થયું.પેલો ગુજરાતી રઘુવંશી જે કંપનીમાં કામ કરતો તે કંપની પણ મંદીના સપાટામાં આવી.કંપની બહુ મોટી નહોતી પણ તેના કેટલાંય શેર ધુળ ખાતા પડી રહ્યાં,કોઇ શેર-હોલ્ડર ના મળ્યાં.કંપનીને તાળા લગાડવાનો વખત આવ્યો.